จังหวัดสมุทรสาคร ชลบุรี นนทบุรี นครปฐม ราชบุรี พบคลัสเตอร์ใหม่
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวว่า การวิเคราะห์กลุ่มผู้ติดเชื้อโควิด-19 ในประเทศไทยรายใหม่วันนี้มี 10 จังหวัด ที่พบผู้ติดเชื้อสูงสุด ได้แก่  กรุงเทพมหานคร 2,741 ราย ปทุมธานี 1,108 รายสมุทรปราการ 642 ราย  สมุทรสาคร  563 ราย ชลบุรี 381 ราย นนทบุรี 338 ราย  สงขลา 252 ราย  ปัตตานี 215 ราย  สระบุรี 178 ราย และฉะเชิงเทรา 170 ราย ซึ่งในส่วนของกรุงเทพมหานคร มีกลุ่มที่ต้องเฝ้าระวังสูงสุดสีแดงจำนวน 127 แห่ง ส่วนกลุ่มเฝ้าระวังสีเหลืองมีจำนวน 15 แห่งนอกจากนี้ยังพบว่าการระบาดของโรคโควิด-19 ที่พบในจังหวัดที่มีรายงานผู้ป่วยเพิ่มขึ้นประจำวันนี้ (11 ก.ค.64) พบว่า จังหวัดสมุทรสาคร พบคลัสเตอร์ใหม่ที่เมืองสมุทรสาครในโรงงานอาหารกระป๋อง จังหวัดชลบุรี พบคลัสเตอร์ใหม่ในโรงงานโลหะขึ้นรูปและโรงงานผลไม้กระป๋อง จังหวัดนนทบุรีพบคลัเตอร์ใหม่ในแคมป์ก่อสร้างโรงงาน จังหวัดนครปฐม พบคลัสเตอร์ใหม่โรงหมู ตำบลมาบแค และจังหวัดราชบุรี พบคลัสเตอร์ใหม่ที่ตลาดศรีเมืองโฆษก ศบค. เน้นย้ำว่า ขอให้ทุกคนติดตามการรายงานสถานการณ์โควิด-19 อย่างต่อเนื่อง โดยกระทรวงสาธารณสุขจะเผยแพร่ข้อมูลรายละเอียดเชิงลึกเกี่ยวกับทางการแพทย์ให้ประชาชนได้รับทราบเป็นประจำทุกวันผ่านเพจเฟซบุ๊กกระทรวงสาธารณสุขและกรมควบคุมโรค